یکسان بلوچی نبیسگ ءِ راھے
#کازی_ریھان
#بلوچی
بلوچی نبشتاری سیاھگ ءِ درگت ءَ دراجیں گشتانک دیوک مارا مانبرین اَنت ۔
راستی ءَ نبشتہ راھبند وانگ ءُ یات کنگی چیز ے من چَہ یک گیشh زبانانی درور دات کن آں کہ ما آیانی سیاھگ ءَ تیوک ءَ آبانی توارینکانی زانگ ءَ تَچک ونت نہ کن ایں ۔ ھمے پیم بلوچی وانگ ءُ نبیسگءِ لھتے بُنکی جیڑہ ھما وھد ءَ راست بوت نہ کنت کہ ما پہ لھتے کارانی شر کنگ ءَ گامے دیم ءَ نہ جنز ایں ۔
کشابانی جیڑہ ھم ھست بلے آئی ءَ دَمے یک کر بہ کن ۔
بلوچی ءِ مستریں سیاھگی جیڑہ ایش اِنت کہ ما ” پ ” ءُ ”گ ” ءُ ”ث ”ءِ تواراں یکیں وڑ ءَ نہ کش ایں باز من ایت کہ ف،غ ءُ ث ءِ آبانی زیرگ ءَ اے جیڑہ گیش ایت یا سرجمیں سیاھگ ءِ رومن ءَ ترینگ ءَ، اگاں چوش آسان بوتیں اے کار دیریں بیتگ اَت۔
چوشیں کارے سیدھاشمی ءَ پہ جوانے ءَ کرتگ ۔
من اد ءَ سید ءِ جوڑ کرتگیں آبینکی کارِست ءَ آ وڑ ءَ نبشتہ کرت نہ کن آں پرچا کہ ما واب بیتگ ایں ءُ جھان ءَ دیمروی کرتگ ۔
اے کارست مروچی یونیکوڈ ءَ ھوار نہ اِنت ۔ گْوستگیں روچ ءَ من یونیکوڈ ءِ سر ءَ ھمے درگت ءَ تاکے دیم داتگ ۔ منی تاک یونیکوڈ ءِ پیتبندانی تہ ءَ جاگاہ دیگ بیتگ بلے چوش نہ اِنت کہ آیوکیں یونیکوڈ ءَ بلوچی آبینکی کارست ھوار گیجگ بَہ اَنت ۔
منی جست ءِ پسو ءَ یونیکوڈ ءِ دستاویزی تک ءِ مردم ءَ گْوشتگ ھما یونیکوڈ کہ مارچ ۲۰۲۰ ءَ شنگ بیت آئی ءِ درگت ءَ شور ءُ سوڑگ سرجم بیتگ ءُ نی دیمتر ءَ کہ چیزے بیت گڑا پہ مارچ ۲۰۲۱ ءَ، بزاں مہ مِر اِت میشاں کہ بھارے کیئت ۔
سید ءَ مزنیں ے کہ بلوچی ءَ یا یکی گْوشگ بیت ءِ سر ءَ ھمزاھے جتگ ءُ ھمزاھے چیر ءَ زیر: ئِے
یونیکوڈ ءَ اے چیدگ نبیسگ نہ بیت ۔
ایشی ءِ توار دو رنگ ءَ وانگ بیت بزاں ھرکس ایشی ءَ وتی گالوار ءَ وان ایت۔ لھتے دمگی گالوارانی تہ ءَ بندیں نبشتہ کار مروچی ھم اے کارست ءَ منگ ءَ ساڑی نہ اَنت آ گْوش اَنت یا یکی ءِ جاہ ءَ سیادی ءِ یا زیرگ بہ بیت ۔ اد ءَ ھچ منانک نیست کہ یک من اِتگیں کارستے چگل دیگ ءُ آئی ءِ جاہ ءَ دگہ یک انچینے زیرگ بہ بیت ۔ پرچا کہ سیادی ءِ یا ءِ توار جُھل اِنت ءُ یا یکی ءِ تلگ ءُ اے گال ھر دوئیں رنگ ءَ وانگ بیت پمیشکا سید ءَ نیامجی ءِ راھے شوھاز اِتگ ۔
ھمے پیم مارا چَہ درساں پیش اے زانگ لوٹ ایت کہ مارا بلوچی آبانی تہ ءَ لھتے نوکیں آب گیش کنگی اِنت ۔
چَہ آیاں لھتے ایش اَنت۔ٔ
ڥ: اے آب فا ھم وانگ بیت ءُ پا ھم: درور: آ ڥ (آپ ھم وانگ بیت آف ھم) ۔ لا ڥ ءُ ھمے پیم۔
ڰ(غ ھم وانگ بیت ءُ گ ھم) درور: رو ڰ، کشڰ،براھمدڰ، گواڑڰ ءُ ۔ ۔ ۔
ګ (خ ھم وانگ بیت خ ھم) درور: گنو ګ ءُ ۔ ۔ ۔
ڊ (دال ھم وانگ بیت ذال ھم ): پا ڊ ءُ (لھتے گالواراں لھتے گالانی تہ ءَ د ءِ جاہ ذ گْوش اَنت۔)
ټ (ث ھم وانگ بیت ت ھم): پټ، ماټ
ۏ (ve ءُ ب وانگ بیت): چۏٹ (Chabat ءُ Chavet)